হেনরি ড্র্যাপার তালিকা
হেনরি ড্র্যাপার তালিকা একটি জ্যোতির্বৈজ্ঞানিক তালিকা যাতে উত্তর গোলার্ধ থেকে দৃশ্যমান সবচেয়ে উজ্জ্বল ২২৫,০০০ টি তারার পরিমাপগত এবং বর্ণালীগত বৈশিষ্ট্যসমূহ লিপিবদ্ধ আছে। ১৯১৮ এবং ১৯২৪ সালের মধ্যে তালিকাটি প্রথম প্রকাশিত হয়। তালিকাটি সংকলন করেন এনি জাম্প ক্যানন এবং হার্ভার্ড কলেজ মানমন্দিরে কর্মরত তার সহকর্মীরা। এই দলের উপদেষ্টা ছিলেন এডওয়ার্ড পিকারিং। তালিকাটির নাম বিজ্ঞানী হেনরি ড্র্যাপারের নামানুসারে রাখা হয়। কারণ ড্র্যাপারের বিধবা স্ত্রী এই তালিকা প্রণয়নের জন্য আর্থিক সাহায্য প্রদান করেছিলেন।